SUID-AFRIKAANSE RADIOLIGA NUUS VIR SONDAG 17 JULIE 2022 


Goeie more en welkom by die weeklikse nuusbulletin van die Suid-Afrikaanse 
Radioliga gelees deur ..... iese [jou naam, roepsein en @TH] 


Die Suid-Afrikaanse Radioliga saai elke Sondag `n nuusbulletin in Afrikaans 
en Engels om (08:15 en 08:30 Sentraal-Afrikaanse Tyd onderskeidelik op HF en 
verskeie VHE- en UHF-herhalers regoor die land uit. Hierdie uitsendings word 
ook via Echolink herlei deur Johan, ZS6JPL. Die oudio bulletins kan afgelaai 
word van die Liga-webwerf by www.sarl.org.za terwyl die teks bulletin afgelaai 
kan word vanaf https:/ /sarlnewsbulletin.wordpress.com. Om by die MailChimp- 
bulletin-poslys aan te sluit, stuur `n e-pos aan die SARL-sekretaris. Terwyl daar 
aandag gegee word aan die probleme wat sommige lede ervaar wat toegang tot 
die SARL-webbladsye ervaar, is `n bykomende kanaal nou beskikbaar. Besoek 
www.amateurradio.org.za om die weeklikse SARL News-oudio-opnames af te 
laai en om na, te luister, of Amateur Radio Today af te laai. 


Vandag in die nuus: 

DIE SARL-WEBWERF 

DIE ZS2 OSO PARTYTJIE VANMIDDAG 

en 

DIE SARL PREMIER-KOMPETISIE IN AUGUSTUS 

Bly ingeskakel vir meer inligting oor hierdie en ander interessante nuus. 
Ons begin die bulletin met nuus van twee stil sleutels. 


Dit is met leedwese dat ons aankondig dat die sleutels van Martin Jerling, 
ZSAJM van Hennenman en Johan Hoffman, ZR6AJK stil geword het op Don- 
derdag 7 Julie 2022. Martin was `n lid van die Welkom Radioklub. Ons betuig 
ons innige meegevoel met Martin en Johan se familie en vriende. 


POUSE 
Jy luister na `n nuusbulletin van die Suid-Afrikaanse Radioliga. 
GELUKKIGE VERJAARSDAG 


Namens die President, Raad en lede wens die SARL Nuusspan vir Artie Perold, 
ZS1HL en Doug Brook, ZS6BCK 'n gelukkige verjaardag toe. Op Woensdag 
13 Julie 2022 het Artie sy 93ste verjaardag en Doug sy 90ste verjaardag gevier. 
Artie het op 1 Julie 1947 — 75 jaar gelede - by die SARL aangesluit en Doug 
was die 13de President van die SARL. 


DIE SARL-WEBWERF 


Die Internet Gasheer maatskappy is besig om die SARL-webwerf na `n ander 
platform te skuif om die voortdurende toegang probleme op te los. Gedurende 
die volgende paar dae kan daar 'n stilstand wees. Ons sal poog om lede in kennis 


te stel van die datum en tyd wanneer die webwerf af sal wees. Dankie dat jy 
verstaan. 


DIE ZS2 OSO PARTYTJIE VANMIDDAG 


Die 752 OSO Partytjie is `n prettige aktiwiteit om kontakte tussen radio ama- 
teurs in die Oos-Kaap en radio amateurs in Suider-Afrikaanse lande te bevorder. 
Die doel vir stasies buite die Oos-Kaap is om soveel moontlik ZS2-stasies te 
werk! Dit is vanmiddag van 14:00 tot 15:00 UTC op die lug. Die uitruiling is 
RS(T) en provinsiale of land-afkorting. Die @OSO Partytjie is `n foon- en GG- 
kompetisie op die 40-meter-band. Dien jou logboek teen 21:59 UTC op Vrydag 
22 Julie 2022 in by contest@peham.co.za. Kry die reëls op bladsy 42 van die 
2022 Kompetisiehandleiding. 


DIE INTERNASIONALE VUURTORING EN LIGSKIP-NAWEEK IN AU- 
GUSTUS 


Die 25ste ILLW vind plaas oor die naweek van 20 en 21 Augustus 2022. Dit 
is een van die gewildste internasionale amateur radio-byeenkomste wat bestaan, 
waarskynlik omdat daar baie min reëls is, dit is nie die gewone kompetisie tipe 
byeenkoms nie. Dit is ook gratis en daar is geen pryse om groot getalle an- 
der stasies te kontak nie. Daar is min twyfel dat Augustusmaand ”Vuurtoring 
maand” geword het, hoofsaaklik as gevolg van die gewildheid en groei van die 
ILEW. 


Tot op datum het die volgende vuurtorings geregistreer - Roman Rots; Agul- 
has; Kaap Hangklip; Groenpunt, Kaapstad; Dangerpoint; North Head en South 
Head, Saldanhabaai; Tugela-vuurtoring; Umhlanga Rocks en Kaap St Francis. 
Lede van die Bo-Karoo ARK sal die twee vuurtorings by Saldanha aktiveer, 
terwyl lede van die Wesrand ARK die Kaap St Francis vuurtoring sal aktiveer. 
Gaan iemand 'n vuurtoring in Mosambiek of Namibië aktiveer? Besonderhede 
oor die 2022 Vuurtoring-sertifikaat sal in Augustus gepubliseer word. 


6 METER BAKEN IN NAMIBIË 


Die 6 m-baken by Rossing (ruit JG7711) in Namibië is opgegradeer. Luister uit 
vir V53SIX op 50,495 MHz GG en stuur jou ontvangs verslae na narlnamham@ 
gmail.com. 


Jy luister na `n nuusbulletin van die Suid-Afrikaanse Radioliga. 
DIE SARL WOENSDAG 80 M-KLUBKOMPETISIE OP 20 JULIE 


Die vierde been van die Woensdag 80 m Klub kompetisie sal vanaf 17:00 tot 18:00 
UTC op 20 Julie gehou word. Een van die doelwitte van hierdie kompetisie is om 
ruitblokke in te samel vir jou “Worked A1I Grid Sguare' toekenning. Jy kan GG, 
RTD en foon tydens die kompetisie gebruik, op foon onthou die kompetisie vrye 
segment van 3 651 tot 3 700 kHz. Die uitruiling is `n R$-, RST- of RS@-verslag, 
jou Klub naam of afkorting en jou d4-karakter ruitvierkant. Al die uitruiling 
inligting moet tydens die OSO verkry word. Jy verdien 3 punte vir 'n GG en 
RTD @SO, 2 punte vir 'n foon @OSO, 2 punte vir elke nuwe ruitvierkant en 1 


punt vir elke nuwe Klub wat gewerk is. Dien jou logstaat teen 21:59 UTC op 
Maandag 25 Julie in by contest@sarl.org.za. 


YOTA-KOMPETISIE 2022 


Die tweede sessie van vanjaar se YOTA-kompetisie, georganiseer deur die TARU 
Streek 1-Jeugwerkgroep in samewerking met die Hongaarse Amateurradiov- 
ereniging (MRASZ), sal van 10:00 tot 21:59 UTC op Saterdag 23 Julie plaasvind 
op die vyf klassieke bande met GG en ESB werking. Almal kan almal werk. Die 
volledige reëls kan gevind word op https:/ /ham-yota.com/contest. 


DIE SARL PREMIER-KOMPETISIE IN AUGUSTUS 


Die doel van die SARL HF-kompetisies is dat deelnemers soveel as moontlik 
amateurs in Suider-Afrika op die 20, 40 en 80 m amateur bande kontak deur 
middel van foon, RTD en GG. Die HF Foon-kompetisie word gehou op Sondag 
7 Augustus, die HF Digitale-kompetisie op Sondag 14 Augustus en die HF GG- 
kompetisie op Sondag 28 Augustus 2022. Jy kan deelneem as `n Enkel operateur 
Enkel radio - Enkelband stasie, `n Enkel operateur Enkel radio - Alle Bande- 
stasie, `n Multi Operator - Enkelband stasie of `n Multi Operator - Alle Bande- 
stasie. YD en Jeug stasies moet hul logstate duidelik as JD of Jeug merk. 


Daar is trofeë wat toegeken moet word vir die eerste plek en die hoogste enkel- 
band telling in elke kompetisie. Daar is ook `n trofee vir die hoogste gesamentlike 
telling in al drie kompetisies. `n Trofee word toegeken aan die foon-deelnemer 
in sy of haar eerste jaar van foon wat die hoogste telling behaal het. Kandidate 
vir hierdie trofee moet die datum van die uitreiking van die lisensie op die op- 
sommingsblad aandui. `n Trofee word toegeken aan die radio amateur onder die 
ouderdom van 26 wat die hoogste telling in die drie kompetisies behaal en `n 
trofee word toegeken aan die JD wat die hoogste telling in die drie wedstryde be- 
haal. Daar is ook `n sertifikaat vir die stasies buite Suid-Afrika met die hoogste 
puntetelling. 


Kry al die inligting in die 2022 SARL Kompetisiehandleiding en lees ook die 
Algemene Reëls in die dokument. 


VOORTPLANTINGSVERSLAG 


Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. 'Tans is daar 5 sonvlekke met eenvoudige tot gevorderde magnetiese 
samestellings sigbaar. Daar is 'n hoë waarskynlikheid vir die voorkoms van C- 
en M-klas sonfakkels. Diegene wat hulle eie frekwensievoorspellings wil doen, 
kan `n verwagte effektiewe sonvlektelling van 114 vir die week gebruik. Radio 
amateurs kan veral laatmiddag goeie DX openinge op die 10 tot 30 m bande 
verwag. Besoek gerus die webtuiste spaceweather.sansa.org.za vir meer inligting. 


Ten slotte, `n dagboek van `n paar opkomende gebeure: 
Vandag - die 7ZS2 OSO Partytjie 


19 Julie — die provinsiale skole heropen 


20 Julie - die SARL Woensdag 80 m Klub kompetisie 

21 Julie — die sluitingsdatum vir @RP-logstate 

22 Julie — die sluitingsdatum vir ZS2 logstate 

25 Julie — die sluitingsdatum vir 80 m-klub kompetisie logstate 
28 Julie — die Sandton RK 'Tegniese Praatjie 

28 en 29 Julie — die Delta Aguarids Meteorietreën 


30 Julie — die Islamitiese Nuwejaar en die Pretoria ARK snuffelmark 

30 en 31 Julie - die RSGB Eilande op die Lug kompetisie 

7 Augustus - die SARL HF Foon kompetisie 

8 Augustus — 'n skoolvakansie 

9 Augustus — Vrouedag en die SARL JD @SO Partytjie 

12 Augustus - Internasionale Jeugdag en die sluitingsdatum vir HF Foon logstate 
12 en 13 Augustus — die Perseide-meteoorreën 

13 Augustus —- die SARL Jeug @SO Partytjie 

Om ons bulletin af te sluit, `n opsomming van ons hoof berig: 


Die 72 OSO Partytjie is 'n prettige aktiwiteit om kontakte tussen radio ama- 
teurs in die Oos-Kaap en radioamateurs in Suider-Afrikaanse lande te bevorder. 
Die doel vir stasies buite die Oos-Kaap is om soveel moontlik ZS2-stasies te 
werk! Kry die reëls op bladsy 42 van die 2022 Kompetisiehandleiding. 


Dit bring ons aan die einde van hierdie bulletin. 


Ons nooi klubs en individue uit om nuusitems van belang aan radioamateurs 
en kortgolfluisteraars in beide Engels en Afrikaans in te stuur, indien moontlik, 
deur die “News Inbox'-skakel op die Suid-Afrikaanse Radioliga-webblad te volg. 
Nuusitems wat in die bulletin ingesluit moet word, moet die Nuusspan nie later 
nie as die Vrydag voor die bulletin datum bereik. 


Jy is welkom om elke Sondagoggend by ons aan te sluit vir die weeklikse radio- 
program, “Amateur Radio Today” om 10:00 SAT. Daar is herleiding op 7 082 
kHz laer syband deur Louis, ZS5LP en verskeie herleidings op BHF en UHF 
frekwensies regoor Suid-Afrika. `n heruitsending deur Andy ZS6ADY vind op 
Maandae aande om 19:30 Sentraal Afrika Tyd op 38 620 kHz plaas. 


Ons verwelkom jou seinverslae, kommentaar en voorstelle; stuur dit asseblief 
per e-pos na artoday@sarl.org.za. 


Jy het geluister na `n nuusbulletin wat geskryf is deur Dennis Green, ZS4BS, 
geproeflees deur Johan de Bruin, ZSGJHB en gelees deur .......ii sies 


Van die Nuusspan, beste wense vir die week wat voorlê. 


